Riblje ulje može da uspori starenje srčanih ćelija
Naučnici smatraju da omega 3 masne kiseline u ribi mogu da pomognu ljudima koji imaju srčana oboljenja da duže žive. Medjutim, do sada 
<!-- IMAGE --> Kod koronarnih bolesti srca, naslage se stvaraju unutar zidova arterija i onemogućavaju protok krvi do srca. Koronarna bolest srca je jedan od vodećih uzroka smrti širom sveta. Brojne studije su pokazale da riba iz hladnih voda – losos, tuna i druge ribe bogate uljem – sadrže omega 3 masne kiseline koje mogu da umanje rizik od te bolesti, ali niko sa sigurnošću ne zna zašto je to tako. Doktor  sa univerziteta Kalifornije sproveo je studiju kako bi ustanovio da li postoji veza izmedju starenja ćelija i omega 3 kiselina. Zaštitne kapice na krajevima hromozoma nazvane telomeri, pokazani ovde crvenom bojom, sadrže genetski materijal. Kako se one skraćuju, ćelije stare. Doktor Farzane-Far i njegove kolege merili su dužinu telomera u ćelijama krvi kod 6 stotina srčanih bolesnika. Oni su želeli da saznaju da li postoji bilo kakva veza izmedju nivoa omega 3 masnih kiselina i promene u dužini telomera tokom odredjenog vremenskog perioda. Doktor Farzane-Far kaže da rezultati njegove studije podržavaju preporuke Američkog udruženja za srce da treba uzimati najmanje jedan gram omega 3 ribljeg ulja dnevno. Istraživači su nekada verovali da samo redovno vežbanje i kontrola stresa mogu da održavaju telomere zdravim. Medjutim, i konzumiranje ribe bogate mastima ili uzimanje preparata sa omega 3 kiselinom može da bude delotvorno. Šta više, doktor  iz Klivlendske klinike kaže da ne može da naškodi. Omega 3 kiseline nisu dobre samo za srčane bolesnike. One se dovode u vezu i sa ublažavanjem upale zglobova, usporavanjem gubitka memorije i smanjenjem makularne degeneracije, što je najčešći uzrok slepila kod starijih osoba.